необходимо мерките, установени в приложение VII към Регламент (ЕО) No 999/2001, да бъдат подложени на нова оценка, за да се гарантира, че те не налагат нито на държавите-членки, нито на икономическите оператори затруднения, които да са неадекватни спрямо нивото на риска и несъразмерни по отношение на преследваната цел.
 (20)
 В тази връзка мерките, установени в приложение VII към Регламент (ЕО) No 999/2001, следва да бъдат изменени, за да се освободят държавите-членки от задължението за пълно или частично унищожаване на стадата, в които се открие случай на ТСЕ при овцете или козите.
 (21)
 Регламент (ЕО) No 999/2001 следва да бъде съответно изменен.
 (22)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Приложение VII към Регламент (ЕО) No 999/2001 се изменя в съответствие с приложението към настоящия регламент.
 Член 2
 Настоящият регламент влиза в сила на шестдесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 17 юни 2008 година.
 За Комисията
 Androulla VASSILIOU
 Член на Комисията
 (1) ОВ L 147, 31.5.2001 г., стр. 1. Регламент, последно изменен с Регламент (ЕО) No 357/2008 на Комисията (ОВ L 111, 23.4.2008 г., стр. 3).
 (2) ОВ L 31, 1.2.2002 г., стр. 1. Регламент, последно изменен с Регламент (ЕО) No 202/2008 (ОВ L 60, 5.3.2008 г., стр. 17).
 (3) The EFSA Journal (2007 г.), 466, стр. 1—10.
 (4) COM(2005) 322 окончателен.
 (5) ЅЕC(2006) 1527.
 (6) ОВ L 165, 27.6.2007 г., стр. 8.
 (7) ОВ C 283, 24.11.2007 г., стр. 28.
 (8) Научен доклад на Експертната група по биологични опасности, изготвен по искане на Европейската комисия, озаглавен „Научно и техническо поясняване на тълкуването и разглеждането на някои аспекти от заключенията на становището си от 8 март 2007 г. относно някои аспекти, свързани с риска от трансмисивни спонгиформни енцефалопатии (ТСЕ) при овцете и козите“. The EFSA Journal (2008 г.) 626, стр. 1—11.
 (9) Становище на Експертната група по биологични опасности, изготвено по искане на Европейската комисия, относно количествената оценка на риска от наличието на остатъчни количества от СЕГ в овчето месо и месни продукти, The EFSA Journal (2007 г.) 442, стр. 1—44.
 ПРИЛОЖЕНИЕ
 В приложение VII към Регламент (ЕО) No 999/2001 глава А се заменя със следния текст:
 „ГЛАВА А
 Мерки след потвърждаване на наличие на ТСЕ
 1.
 Изследването по член 13, параграф 1, буква б) следва да идентифицира:
 а)
 при животни от рода на едрия рогат добитък:
 —
 всички други преживни животни от стопанството на животното, за което е потвърдена болестта,
 —
 ако болестта е потвърдена за женско животно, неговото потомство, родено в рамките на две години преди или след клиничното начало на болестта,
 —
 всички животни от кохортата на животното, при което е потвърдена болестта,
 —
 възможния източник на болестта,
 —
 други животни от стопанството, от което е животното с потвърдена болест, или от други стопанства, които може да са заразени чрез агент — причинител на ТСЕ, или са